Den Vest-Sjællandske Avis, 1822-11-23
Man læser en Skrivelse fra Hydra fuld af Glædesfølelse over Grækernes Seier. Den Storm, hedder det, som truede Grækenland med en aldeles Undergang er, Himlen og vore Krigeres Heltemod være lovet, gaaet lykkelig over. Man har bestandig anklaget os for Feighed (herved sig tes til den Østerrigske Jagttagers saa bekiendte uskaansomme og urigtige Fremstilling og til Spectateur oriental, men som da ikke heller skrives i Wien) og vi have ødleggt en Tyrkisk Armee paa 30000 Mand, hvor ofte have de ikke forkyndt vor elskede Fædrenelands Undergang, og det lever dog bestandigt op igien. Vore sidste Seiervindinger til Lands og til Vands have paa nye opvakt Grækernes Mod og bragt deres Begeistring til den høieste Spidse. Da Tyrkerne giorde et Udfald fra Corint, saa dræbte Kolokothron 4000 Mand for dem og afskar Resten al Forbindelse med Havet. Da Garnisonen i Napoli di Romanig havde brugt Capitulationen og manglede Levnetsmidler, saa søgte den Tyrkiske Flaade at proviantere den; men den Græske Flaade giorde en saa tapper Modstand, at den maatte søge Havet og vil formodentlig, da den er saameget ramponeret, tye til Dardanellerne. Da Napoli di Romania saaledes ikke er blevet provianteret, saa troer man, at den i sin nærværende ud sultede Tilstand maae snart overgive sig. (Man vilde vide i Corfu den 16de October, at dette virkelig er skeet under Garantie af en Fransk Fregat, som opholdt sig i Nærheden af Fæstningen). Det har hidindtil været artig at see, hvorledes Halvmaanen har vajet paa Fæstningen, og Korset derimod paa Søefortet Palamedes, som blev besat af Grækerne imedens Capitulationen blev afsluttet. – Man har nu faaet over Livorno et Udtog af den Beretning, som Commandanten paa den Græske Flolille Capitain Miauli har indsendt til Admiralitetet paa Hydra om hvad der er forefaldet imellem den Græske og Tyrkiske Flaade. Jfølge denne Beretning var det blot den for Grækerne saa ugunstige Vind, som forhindrede dem fra at angribe den Tyrkiske Flaade paa en saadan Maade, som deres brændende Mod attraae. de. Som bekiendt toge Grækerne 10 Skibe med Levnetsmidler, som skulde indløbe i Napoli di Romania til Garnisonens Understøttelse; det ene var et Tyrkisk og det andet et Christeligt: dette sidste, som havde en Ladning Korn og en Tyrkisk Commissair ombord, var et Østerrigsk, det blev opbragt til Hydra; det Tyrkiske Skib, som ledsagede det, blev skudt i Grund. – Grækerne have ogsaa ved Hydra, ifølge Capitain Miaulis Beretning (han hedder egentlig Andreas Vocco og er Chef for Krigsbriggen Themistoles. Navnet passer ogsaa gadt; thi Trefningen ved Hydra er ikke et uværdigt Sidestykke til Slaget ved Salamis) havt en Affaire med nogle Franske Krigskibe, nemlig en Fregat, en Gorlette og en Corvette, som den 21de September opholdt sig foran Øen udenfor Havnen, foran dem laae ogsaa en Græsk Goelette for Anker, som havde en Søn af Paschaen i Napoli di Romania og nogle andre fornemme Tyrker ombord som Gidsler for den afsluttede Capitulation; ligesom ogsaa nogle Græker ere udleverede som Gidsler til Tyrkerne og opholde sig i Fæstningen Den Franske Commandant lod anraabe den Græske Capitain og forlangte i en bydende Tone, at disse Gidsler skulde udleveres til ham. Capitainen svarede, at han havde høiere Ordre for sig og kunde ikke efterkomme denne Anmodning. Den Franske Commandant seglede nu løs paa Goeletten, og afsendte sine Baade besatte med bevæbnede Soldater for at afskiære den; men de Græske Officerer lode i en Hast Gidslerne bringe i Land. Den Franske Commandant affyrede nu 3 Kanonskud paa Goeletten; men som ikke giorde det Græske Skib stor Skade; derimod dræbte de en Mand og en Kone paa Landet. Regieringen paa Hydra opsatte en Protestation derimod, som den sendte til den Franske Capitain; men han rev den i Stykker uden at læse den. - Ogsaa haabe Grækerne snart at faae Patras i deres Magt, da den 9000 Mand stærke Tyrkiske Garnison deri og i begge Dardanel-Slottene er smeltet sammen til 2000, fordi disse Tropper havde forenet sig sig med den øvrige Tyrkiske Armee og deelt dens Skjebne. (Porten vil derfore ved at tilbyde en Vaabenstilstand forebygge alle disse Fæstningers Fald; men Grækerne indgaae den neppe uden under den Betingelse, at alle de Tyrkiske Fæstninger skulle i Forveien overgives til dem.) – Loyds Agentere melde fra Zante: at Englænderne nu have tilladt den frie Handel imellem Morea og de Joniske Øer under Engelsk og Jonisk Flag.